පොලිස්පතිට පැනවූ තහනමෙන් වැඩියෙන්ම සතුටු වුණේ පාතාලය  ඇමැති ප්රසන්න රණතුංග
පොලිස්පති සම්බන්ධයෙන් ශ්රේෂ්ඨාධිකරණය විසින් ලබා දුන් අතුරු තහනම් නියෝගය හේතුවෙන් වැඩියෙන්ම සතුටු වුණේ පාතාලයේ අය බවත් විපක්ෂයට රැකවරණය දෙන්නේ පාතාලය බවත් ආණ්ඩු පක්ෂයේ ප්රධාන සංවිධායක නාගරික සංවර්ධන හා නිවාස ඇමැති ප්රසන්න රණතුංග මහතා පාර්ලිමේන්තුවේදී ඊයේ 25දා පැවසීය දේශබන්දු තෙන්නකෝන් මහතා පොලිස්පතිවරයා ලෙස පත්කිරීම සම්බන්ධයෙන් ශ්රේෂ්ඨාධිකරණය ලබා දුන් අතුරු තහනම් නියෝගය පිළිබඳ කරුණු ඉදිරිපත් කරමින් ඇමැතිවරයා මේ බව කියා සිටියේය ජනාධිපතිවරයාත් කැබිනට් මණ්ඩලයත් රජයත් අධිකරණය අපහසුතාවට පත් වන ලෙස කටයුතු කරනවයි කියන මතයක් හදන්න උත්සාහ කරනවා ජනාධිපතිවරයා තමයි 21 වැනි ව්යවස්ථා සංශෝධනය ගෙනැවිත් අධිකරණය ස්වාධීන කිරීමට කටයුතු කළේ කැබිනට් මණ්ඩලයත් රජයත් ඒකට ගරු කරනවා ඒ නිසා එතැනින් එහාට කතා කරන්න දෙයක් නැහැ අධිකරණය තහනම් නියෝග තුනක් ඉදිරිපත් කර තිබුණා අවශ්ය නම් රජයට ඒවාට මැදිහත් වෙලා නවත්වන්න තිබුණා එකක් පළාත් පාලන පත්වීම් සම්බන්ධව අනෙක වතු කම්කරුවන්ගේ වැටුප් සම්බන්ධව පොලිස්පතිවරයා සම්බන්ධවත් අතුරු තහනම් නියෝගයක් දී තිබෙනවා නමුත් විපක්ෂය කතා කරන්නේ පොලිස්පති ගැන විතරයි මේ නියෝගයත් සමග වැඩියෙන්ම සතුටු වුණේ පාතාලයේ අය විපක්ෂයට රැකවරණය දෙන්නේ පාතාලය ඒ නිසා තමයි විපක්ෂය මේ තරම් මේ ගැන උනන්දු වෙන්නේ එහෙම නැත්නම් පොලිස්පතිවරයා ගැන කතා කරනවා වගේම අනෙක් තීන්දු දෙක ගැනත් කතා කරන්න ඕනෑ වතු කම්කරුවන්ගේ වැටුප ගැනත් විපක්ෂය කතා කරන්න ඕනෑ මේ රට වැරදි තැනකට ගෙනියන්න එපා කියලා අපි විපක්ෂයට කියනවා අකිත පෙරේරා රනිල් ධර්මසේන